На основу члана 46. Закона о локалној самоуправи („Службени гласник РС” број 129/2007, 83/2014 - други закон, 101/2016 - други закон, 47/2018 и 111/2021 - други закон), члана 69. Статута општине Жабари („Службени гласник општине Жабари”, број 1/2019), члана 25. и члана 31. Закона о јавном информисању и медијима („Службени гласник РС”, бр. 92/2023 и 51/2025), члана 19, 21. и члана 22. Правилника о суфинансирању пројеката за остваривање јавног интереса у области јавног информисања („Службени гласник РС” бр. 6/2024, 106/2024 и 98/2025) и Јавног позива за учешће на Конкурсу за суфинансирање проjеката производње медијских садржаја у области јавног информисања у 2026. години на територији Општине Жабари, расписаног на основу Одлуке о расписивању конкурса за суфинансирање пројеката у области јавног информисања у 2026. години на територији општине Жабари број 06-11/2026-96357 000 000 од 24.02.2026. године, 
Општинско веће општине Жабари на седници одржаној дана 19.06.2026. године доноси    

РЕШЕЊЕ
О ИМЕНОВАЊУ ЧЛАНОВА СТРУЧНЕ КОМИСИЈЕ ЗА ОЦЕНУ ПРОЈЕКАТА И ДОДЕЛУ СРЕДСТАВА ПОДНЕТИХ ПО ЈАВНОМ ПОЗИВУ ЗА УЧЕШЋЕ НА КОНКУРСУ ЗА СУФИНАНСИРАЊЕ ПРОЈЕКАТА ПРОИЗВОДЊЕ МЕДИЈСКИХ САДРЖАЈА У ОБЛАСТИ ЈАВНОГ ИНФОРМИСАЊА У 2026. ГОДИНИ НА ТЕРИТОРИЈИ ОПШТИНЕ ЖАБАРИ 

1) Именује се Комисија за Конкурс за суфинансирање пројеката производње медијских садржаја у области јавног информисања у 2026. години на територији Општине Жабари (у даљем тексту: Комисија).

Чланови Комисије су:

1. Биљана Вукадиновић, именована на предлог Савеза удружења „Асоцијација радио-телевизија Србије“,

2. Петар Њаради, именован на предлог удружења  Плеј, 
3. Јасмина Мијајловић, самостална пријава. 
Комисија ће пре почетка рада усвојити Пословник о раду.
2) Комисија је у обавези да размотри и оцени сваки пројекат путем Јединственог информационог система у складу са бодовном листом за оцењивање пројеката и сачини ранг листу, на основу броја добијених бодова. Комисија, на основу ранг листе, предлаже износ средстава за подржане пројекте, полазећи од планираних активности и оцене буџета пројекта. Предлог расподеле средстава са образложењем Комисија доставља Општинском већу општине Жабари.
3) Чланови Комисије не смеју бити у сукобу интереса нити обављати јавну функцију, у смислу прописа којима се уређује сукоб интереса при обављању јавне функције.

Уколико у току рада члан Комисије из оправданих разлога буде спречен да даље учествује у раду исте или се утврди да је у сукобу интереса, Комисија се распушта и именује се нова.

4) Члановима Комисије припада право на накнаду за учешће у раду Комисије, у износу од 20.000,00 динара нето, као и накнада путних трошкова за долазак и одлазак.
5) Стручну и административно-техничку подршку раду Комисије пружа Комисија стручне службе именована решењем Општинског већа општине Жабари. 
О б р а з л о ж е њ е

        Конкурс за суфинансирање проjеката производње медијских садржаја у области јавног информисања у 2026. години на територији Општине Жабари расписан је 26.02.2026. године. Јавним позивом којим је расписан конкурс, у складу са Законом о јавном информисању и медијима, позвана су новинарска и медијска удружења да путем ЈИС-а предложе чланове стручне комисије, као и теоретичари, аналитичари и практичари из области медија заинтересовани за учешће у раду комисије, да путем ЈИС-а предложе своје чланство у комисији, све у року од 30 дана од дана објављивања конкурса.
        Чланом 25. став 1. Закона о јавном информисању и медијима, прописано је да оцену пројеката поднетих на конкурс врши комисија од три или пет чланова. Ставом 3. истог члана Закона, прописано је да чланове из става 1. именује руководилац органа који је расписао конкурс и то из реда теоретичара, аналитичара и практичара из области медија који се самостално пријављују, односно која пријављују новинарска и медијска удружења, a који нису у сукобу интереса, односно који не обављају јавну функцију, у смислу прописа којима се уређује сукоб интереса при обављању јавне функције. Став 4. истог члана Закона прописује да се већина чланова комисије из става 1. овог члана именује на предлог новинарских и медијских удружења уколико такав предлог постоји и уколико предложена лица испуњавају законом предвиђене услове. 
    Чланом 31. став 3. Закона о јавном информисању и медијима, прописано је да се  поступак пројектног суфинансирања спроводи искључиво преко Јединственог информационог система.     

         Чланом 19. став 1. Правилника о суфинансирању пројеката за остваривање јавног интереса у области јавног информисања, прописано је да чланове комисија именује руководилац органа који је расписао конкурс и то из редова теоретичара, аналитичара и практичара из области медија, који се самостално пријављују, односно која пријављују новинарска и медијска удружења, а који нису у сукобу интереса, односно који не обављају јавну функцију, у смислу прописа којима се уређује сукоб интереса при обављању јавне функције.
Чланом 21. став 1. Правилника о суфинансирању пројеката за остваривање јавног интереса у области јавног информисања, предвиђено је да већина чланова комисије из члана 18. став 1. овог правилника именује се на предлог новинарских и медијских удружења, уколико такав предлог постоји и уколико предложена лица испуњавају законом предвиђене услове, док на основу става 2. истог члана Правилника, након достављања предлога за чланове комисије стручна служба органа који је расписао конкурс саставља две ранг листе пријављених кандидата у складу са бројем бодова из бодовних листи (кандидати које су предложила новинарска и медијска удружења и кандидати који се самостално пријављују). На основу наведене ранг листе руководилац органа који је расписао конкурс именује комисију у складу са ставом 1. овог члана. Ставом 3. истог члана Правилника је прописано да у случају да кандидати имају исти број бодова стручна служба органа који је расписао конкурс жребањем ће изабрати кандидата који ће бити именован за члана комисије, и о томе сачинити записник.
        На основу наведених ранг листи, стручна служба је утврдила да на ранг листи самостално пријављених кандидата више кандидата има једнак број бодова, те је спроведен поступак жребања. Стручна служба је сачинила Записник о спроведеном жребању за избор чланова комисије за оцену пројеката поднетих на Конкурс за суфинансирање проjеката производње медијских садржаја у области јавног информисања у 2026. години на територији Општине Жабари, дана 16. јуна 2026. године.
 Чланом 22. став 2. Правилника, прописано је да се одлука о именовању чланова комисије доноси у форми решења.
         Пријаве за чланове Комисије пристигле су уредно и у року.

         Пристигло је укупно 36 (тридесет шест) пријава за чланове Комисије и то 11 (једанаест) пријава на предлог удружења и 25 (двадесет пет)  самосталних пријава, које су рангиране.
        У складу са наведеним, на основу поднетих предлога, ранг листи пријављених кандидата и записника о спроведеном поступку жребања именују се следећи чланови Комисије:

1. Биљана Вукадиновић -предлог Савеза удружења „Асоцијација радио-телевизија Србије“, на основу увида у податке Јединственог информационог система укупно 100 бодова,
            2. Петар Њаради – предлог удружења  Плеј, на основу увида у податке Јединственог информационог система укупно 100 бодова,
            3. Јасмина Мијајловић-самостална пријава, на основу увида у податке Јединственог информационог система укупно 100 бодова.

             На основу свега напред наведеног одлучено је као у диспозитиву овог решења.
Упутство о правном средству: Ово решење је коначно у управном поступку и против истог жалба није допуштена, већ се може покренути управни спор тужбом пред Управним судом, у року од 30 дана од дана пријема решења. Тужба се подноси у 2 примерка, с примерком оспореног решења у оригиналу или препису. 
Број: 681-10/2026-96357 000 000
Датум: 19.06.2026. године 
ОПШТИНСКО ВЕЋЕ ОПШТИНЕ ЖАБАРИ
                                                    ПРЕДСЕДНИК ОПШТИНСКОГ ВЕЋА
                                                            ПРЕДСЕДНИК ОПШТИНЕ
                                                                        Јован Лукић, с.р.

